als_Latn dik_Latn sna_Latn
Për të gjithë përdoruesit e WhatsApp-it kemi një lajm shumë të mirë. Një veçori shumë e dobishme është shtuar tek ky shërbim për mesazhe. Që tani e tutje ju do të kuptoni nëse marrësi e ka lexuar mesazhin apo jo.
Nëse shfaqet një ikonë blu afër mesazhit tuaj, atëherë do të thotë që ai është lexuar nga marrësi. Nëse dërgoni një mesazh në grup, ju nuk do të mund të shihni shenjën blu deri në momentin që secili marrës të ketë lexuar mesazhin tuaj.
Për të marrë më shumë informacione mbi mesazhet, duhet të mbani shtyp mesazhin e dërguar dhe të klikoni logon e informacionit (një “i” e vogël brenda një rrethi). Klikoni në të dhe do t’ju shfaqen informacione mbi mesazhin. Nëse shihni fjalën “Delivered” do të thotë që mesazhi është dërguar por që nuk është parë akoma nga marrësi. Ju do të shihni fjalët “Read” ose “Seen” kur marrësi e lexon mesazhin, ose ka parë foton apo videon që ju i keni dërguar. Për mesazhet zanore shfaqet fjala “Played “ në momentin që mesazhi është dëgjuar nga marrësi.
Për të përfituar këtë veçori të re, si marrësi ashtu edhe dërguesi i mesazhit duhet të kenë instaluar versionin më të fundit të WhatsApp-it. Kjo veçori e re është në dispozicion tek pajisjet që operojnë me platformat iOS, Windows Phone, Android dhe BlackBerry 10.
(Herë të lexuara: 232)
als_Latn als_Latn als_Latn als_Latn als_Latn